
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επανίδρυση του Προγράμματος Μεταπτυχιακών 
Σπουδών (ΠΜΣ) του Τμήματος Τεχνών Ήχου και 
Εικόνας της Σχολής Μουσικής και Οπτικοακουστι- 
κών Τεχνών του Ιονίου Πανεπιστημίου, με τίτλο 
«Οπτικοακουστικές Τέχνες στην Ψηφιακή Εποχή» 
(Αυάίονί5ϋ3ΐ Αγϊ 5 ίη ϊΓιθ ΘίςίΐΒΐ Αςβ - ΑΘΑ). 

2 Επανίδρυση του Προγράμματος Μεταπτυχια¬ 
κών Σπουδών (ΠΜΣ) του Τμήματος Ιστορίας της 
Σχολής Ιστορίας και Μετάφρασης-Διερμηνείας 
του Ιονίου Πανεπιστημίου, με τίτλο «Μεθοδο¬ 
λογία Κριτικής και Έκδοσης Ιστορικών Πηγών» - 
ΜεθΙΠ( Κθνίθνν 3πά ΡυάΙίοΒΐίοπ ΜθΐΓιοάοΙοςγ οί 
Ηί5ΐοπο3ΐ 5ουιχθ5- Μθΐ ΗΪ5ί). 

ΔΙΟΡΘΩΣΕΙΣ ΣΦΑΛΜΑΤΩΝ 

3 Διόρθωση σφάλματος στην 20183539/7-6-2018 
απόφαση τηςΣυγκλήτου του Πανεπιστημίου Πειραι¬ 
ώς που δημοσιεύθηκε στο ΦΕΚ2430/τ. Β726.6.2018. 


ΑΠΟΦΑΣΕΙΣ 

Αριθμ. 2282 _ (1) 

Επανίδρυση του Προγράμματος Μεταπτυχιακών 
Σπουδών (ΠΜΣ) του Τμήματος Τεχνών Ήχου και 
Εικόνας της Σχολής Μουσικής και Οπτικοακου- 
στικών Τεχνών του Ιονίου Πανεπιστημίου, με τίτ¬ 
λο «ΟπτικοακουστικέςΤέχνες στην Ψηφιακή Επο¬ 
χή» (ΑυάίονίδυβΙ ΑΠδ ίη ΙΗθ ϋίςιϊΐΗΐ Α9Θ - ΑϋΑ). 

Η ΣΥΓΚΛΗΤΟΣ ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 

Έχοντας υπόψη: 

1 .Το π.δ. 83/1984 «Περί ιδρύσεως Πανεπιστημίου Αι¬ 
γαίου, Ιονίου Πανεπιστημίου και Πανεπιστημίου Θεσ¬ 
σαλίας». 

2. Τις διατάξεις του ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» και ιδίως των 
άρθρων 32 και 85 παρ. 2α. 

3. Την υπουργική απόφαση με αριθμό 216772/Ζ1 / 
8-12-2017 (ΦΕΚ 4334/τ. Β'/12-12-2017): «Τρόπος κατάρ¬ 


τισης του αναλυτικού προϋπολογισμού λειτουργίας και 
της έκθεσης βιωσιμότητας των Προγραμμάτων Μετα¬ 
πτυχιακών Σπουδών». 

4. Τις διευκρινιστικές εγκυκλίους του Υπουργείου Παι¬ 
δείας, Έρευνας και Θρησκευμάτων με αριθμό: α) 163204/ 
Ζ1 ΕΞ. ΕΠΕΙΓΘΝ/29-9-2017 «Εφαρμογή των διατάξεων 
του ν. 4485/17 (ΑΊ14) για θέματα μεταπτυχιακών σπου¬ 
δών και εκπόνησης διδακτορικών διατριβών - Λοιπά θέ¬ 
ματα», β) 203446/Ζ1 /22-11 -2017 «Διευκρινίσεις σχετικά 
με την εφαρμογή διατάξεων του ν. 4485/2017 (Α' 114), 
και γ) 227378/Ζ1 ΕΞ. ΕΠΕΙΓΟΝ/22-12-2017 «Εφαρμογή 
των διατάξεων του ν. 4485/2017 (ΑΊ 14) για θέματα με¬ 
ταπτυχιακών σπουδών». 

5. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν. 

6. Τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν. 

7. Τις διατάξεις του ν. 3374/2005 και ιδίως τα άρθρα 
14 και 15 (ΦΕΚ 189/τ. Α72.8.2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων. Παράρτημα δι¬ 
πλώματος», όπως τροποποιήθηκε και ισχύει. 

8. Την με αριθ. πρωτ. 197083/Ζ1 /04-12-2015 (αριθ. 
πρωτ. Ι.Π.: 3075/04-12-2015) διαπιστωτική πράξη του 
Υπουργού και της Αναπληρώτριας Υπουργού Παιδεί¬ 
ας, Έρευνας και Θρησκευμάτων, περί διορισμού του 
Καθηγητή του Τμήματος Πληροφορικής της Σχολής 
Επιστήμης της Πληροφορίας και Πληροφορικής του 
Ιονίου Πανεπιστημίου, Βασιλείου Χρυσικόπουλου του 
Κωνσταντίνου, ως Πρύτανη του Ιονίου Πανεπιστημίου, 
(ΑΔΑ: ΩΖ744653ΠΣ-103). 

9. Το ΦΕΚ 2818/23-12-2015 τ. Β' στο οποίο δημοσιεύ¬ 
τηκε η έγκριση της υπ' αριθ. πρωτ. Ι.Π.: 3130/07-12-2015 
απόφασης του Πρύτανη, περί ορισμού των Αναπληρω¬ 
τών Πρύτανη του Ιονίου Πανεπιστημίου. 

10. Το ΦΕΚ 523/16-02-2018/τ. Β, στο οποίο δημοσιεύ¬ 
θηκε η υπ' αριθ. πρωτ.: 497/06-02-2018 απόφαση του 
Πρύτανη που αφορά στην τροποποίηση της υπ' αριθ. 
πρωτ. Ι.Π.: 3130/07-12-2015 απόφασης του Πρύτανη του 
Ιονίου Πανεπιστημίου, περί ορισμού των Αναπληρωτών 
πρύτανη, μεταβίβασης σε αυτούς αρμοδιοτήτων και κα- 

θορισμού της σειράς αναπλήρωσης του Πρύτανη (ΦΕΚ 
2818/23-12-2015, τ. Β'), ως ακολούθως: Ορίζουμε τον 
Αναπληρωτή πρύτανη Διεθνών και Δημοσίων Σχέσεων 
και Διασφάλισης Ποιότητας του Ιδρύματος, Καθηγητή 
του Τμήματος Μουσικών Σπουδών, της Σχολής Μουσι¬ 
κής και Οπτικοακουστικών Τεχνών, Ιωσήφ Παπαδάτο 
του Σταύρου, με αριθ. ΑΔΤ: X 571300, να εκτελεί και χρέη 
Αντιπρύτανη Έρευνας και Διά Βίου Εκπαίδευσης στο Ιό- 
νιο Πανεπιστήμιο. 

11. Την με αριθ. πρωτ. Ι.Π.: 4542/06-12-2017 απόφαση 
που αφορά στην Ανασυγκρότηση της Πανεπιστημιακής Συ¬ 
γκλήτου ακαδ. έτους 2017-2018 (ΑΔΑ: Ω0ΣΧ46Ψ8ΝΨ-Ν9Ε). 

12. Το απόσπασμα πρακτικού της Συνέλευσης του 
Τμήματος Τεχνών Ήχου και Εικόνας του Ιονίου Πανεπι¬ 
στημίου (συνεδρίαση 10η/22.03.2018). 

13. Το απόσπασμα πρακτικού της Επιτροπής Μεταπτυ¬ 
χιακών Σπουδών του Ιονίου Πανεπιστημίου (συνεδρίαση 
2η/27.03.2018). 

14. Το απόσπασμα πρακτικών της Συγκλήτου του Ιονί- 
ου Πανεπιστημίου (συνεδρίαση 12η/28-03-2018). 

15. Το υπ. αριθμ.πρωτ. 1378/05-05-2014 έγγραφο της 
ΑΔΙΠ από το οποίο προκύπτει ότι έχει ολοκληρωθεί η 
εξωτερική αξιολόγηση του Τμήματος Τεχνών Ήχου και 
Εικόνας του Ιονίου Πανεπιστημίου. 

16. Το γεγονός ότι από την εφαρμογή των διατάξε¬ 
ων της παρούσας απόφασης δεν προκαλείται πρόσθε¬ 
τη δαπάνη εις βάρος του τακτικού προϋπολογισμού ή 
την κρατική επιχορήγηση του Ιονίου Πανεπιστημίου, 
αποφασίζουμε: 

Την επανίδρυση από το ακαδημαϊκό έτος 2018-2019 
του Προγράμματος Μεταπτυχιακών Σπουδών (ΠΜΣ) 
«Οπτικοακουστικές Τέχνες στην Ψηφιακή Εποχή» 
(Αυόίονί5υ3ΐ Αγϊ 5 ίπ ϊΓιθ ΟίςψΐΒΐ Αςθ - ΑϋΑ) του Τμήμα¬ 
τος Τεχνών Ήχου και Εικόνας της Σχολής Μουσικής και 
Οπτικοακουστικών Τεχνών του Ιονίου Πανεπιστημίου, 
ως ακολούθως: 

Άρθρο 1 

Γενικές Διατάξεις 

Το Τμήμα Τεχνών Ήχου και Εικόνας της Σχολής Μου¬ 
σικής και Οπτικοακουστικών Τεχνών του Ιονίου Πανεπι¬ 
στημίου θα οργανώσει και θα λειτουργήσει από το ακα¬ 
δημαϊκό έτος 2018 - 2019 Πρόγραμμα Μεταπτυχιακών 
Σπουδών (ΠΜΣ) με τίτλο «ΟπτικοακουστικέςΤέχνες στην 
Ψηφιακή Εποχή» (Αυόίονί5υ3ΐ Αγϊ 5 ίη ϊΓιθ ϋίρίΐΒΐ Α 9 Θ), 
σύμφωνα με τις διατάξεις της απόφασης αυτής και τις 
διατάξεις του ν. 4485/2017. 

Άρθρο 2 

Αντικείμενο - Σκοπός 

Το ΠΜΣ «Οπτικοακουστικές Τέχνες στην Ψηφιακή 
Εποχή» έχει ως αντικείμενο την καλλιέργεια και την 
εξειδίκευση στο δημιουργικό πεδίο των νέων μορφών 
καλλιτεχνικής έκφρασης με χρήση αποκλειστικά ψηφι¬ 
ακών μέσων (ψηφιακές τέχνες/τέχνες των νέων μέσων), 
όπως αυτές θεμελιώνονται στο δημιουργικό υπόβαθρο 
παραδοσιακών μορφών τέχνης (εικαστικά, χαρακτική, 
γλυπτική, αλλά και μουσική/ηχητική παραγωγή), αλλά 
διαφοροποιούνται και αναπτύσσονται κατεξοχήν και 


αποκλειστικά με την ενσωμάτωση της διαρκώς εξελισ¬ 
σόμενης ψηφιακής διαδραστικής και οπτικοακουστικής 
τεχνολογίας. 

Σκοπός του ΠΜΣ είναι η προαγωγή της επιστημονι¬ 
κής γνώσης, έρευνας και καλλιτεχνικής δημιουργίας στο 
διαθεματικό δημιουργικό πεδίο της ψηφιακής οπτικο- 
ακουστικής τέχνης και της επικοινωνίας/δημιουργικής 
βιομηχανίας, αξιοποιώντας τις σύγχρονες τεχνολογίες 
αλληλεπίδρασης και οπτικοακουστικής αναπαράστασης, 
με έμφαση στην εφαρμογή της σχετικής με τα ανωτέρω 
επιστημονικής σκέψης, και στην παραγωγή καλλιτεχνι¬ 
κού έργου. Οι παραπάνω δυνατότητες προσφέρονται 
πρωτίστως σε καλλιτέχνες οι οποίοι έχουν ήδη επιδείξει 
δημιουργική εμπειρία και καλλιτεχνικό έργο με χρήση 
των παραδοσιακών εκφραστικών μέσων, που χρησιμο¬ 
ποιούνται ευρύτατα στον χώρο των Καλών Τεχνών, και 
οι οποίοι θέλουν να ειδικευτούν στη χρήση των νέων 
μέσων που προσφέρει η ψηφιακή οπτικοακουστική τε¬ 
χνολογία και η τεχνολογία της διάδρασης, για να μετε- 
ξελίξουν την καλλιτεχνική τους ταυτότητα, ούτως ώστε 
αυτή: 

α) είτε να οροθετείται υπό μορφή αυτόνομου καλλιτε¬ 
χνικού έργου, που εντάσσεται στο πεδίο της ψηφιακής 
τέχνης (και ειδικότερα της τέχνης του ήχου, της εικόνας 
ή του πολυμεσικού συνδυασμού τους), 
β) ή να εμπεριέχει χαρακτηριστικά δραστηριοποίησης 
σε πεδία της δημιουργικής οικονομίας και της οπτικοα- 
κουστικής επικοινωνίας και βιομηχανίας. 

Άρθρο 3 

Μεταπτυχιακοί Τίτλοι 

Το ΠΜΣ απονέμει Δίπλωμα Μεταπτυχιακών Σπουδών 
(Δ.Μ.Σ.) στις «ΟπτικοακουστικέςΤέχνες στην Ψηφιακή 
Εποχή» και στα αγγλικά: «Αυόίονί5υ3ΐ Αγϊ5 ίη ϊΓιθ ΟίςψώΙ 
Αςο». 

Άρθρο 4 

Κατηγορίες Πτυχιούχων 

Στο ΠΜΣ γίνονται δεκτοί κάτοχοι τίτλου πρώτου κύ¬ 
κλου σπουδών Α.Ε.Ι. της ημεδαπής ή ομοταγών ιδρυ¬ 
μάτων της αλλοδαπής σύμφωνα με τις διατάξεις του 
άρθρου 34 του ν. 4485/2017. Βάσει της ανωτέρω ιδιαί¬ 
τερης στοχοθεσίας του ΠΜΣ, το πτυχίο των υποψηφίων 
που θα γίνονται δεκτοί στο ΠΜΣ θα πρέπει να έχει σχέση 
πρωτίστως με τις παραδοσιακές μορφές τέχνης, ήτοι: 

α) τιςΤέχνες, το Σχέδιο και την Αρχιτεκτονική: στην κα¬ 
τηγορία αυτή εμπίπτουν (ενδεικτικά) πτυχιούχοι τμημά¬ 
των Καλών ή και Εφαρμοσμένων Τεχνών, Κινηματογρά¬ 
φου, Γραφικών και Γραφιστικών Τεχνών, Φωτογραφίας, 
Σχεδιασμού Βιομηχανικών Προϊόντων, Αρχιτεκτονικής 
κ.λπ., 

β) την Μουσική Επιστήμη και Τέχνη, όπως π.χ. οι πτυ- 
χιούχοι των τμημάτων Μουσικών Σπουδών, 
γ) την Εφαρμογή της Τέχνης και της Οπτικοακουστι- 
κήςΤεχνολογίας και Επικοινωνίας σε ποικίλα πεδία (π.χ. 
Ψυχαγωγίας, Μαζικής Επικοινωνίας, Πολιτισμού κ.λπ.), 
όπως πτυχιούχοι τμημάτων Διαχείρισης Πολιτισμικού 
Περιβάλλοντος και Νέων Τεχνολογιών ή Πολιτισμικής 
Τεχνολογίας και Επικοινωνίας, ή Μέσων Μαζικής Ενη¬ 
μέρωσης 

Κατ'εξαίρεση, είναι δυνατή η εισαγωγή στο ΠΜΣ απο¬ 
φοίτων τμημάτων λοιπών γνωστικών πεδίων, υπό την 
απαραίτητη προϋπόθεση ότι αυτοί ήδη έχουν καλλιτεχνι¬ 
κή δραστηριότητα και έχουν να επιδείξουν προς κρίση 
δημιουργικό καλλιτεχνικό έργο (αρχείο καλλιτεχνικών 
εργασιών). 

Άρθρο 5 

Χρονική διάρκεια 

Η χρονική διάρκεια σπουδών για την απονομή του 
Διπλώματος Μεταπτυχιακών Σπουδών ορίζεται σε τρία 
(3) εξάμηνα.Το πρόγραμμα είναι πλήρους φοίτησης και 
δεν παρέχεται η δυνατότητα μερικής φοίτησης στους 
υποψηφίους προς ένταξη. 

Άρθρο 6 

Πρόγραμμα Σπουδών 

Το πρόγραμμα σπουδών οργανώνεται σε τρία (3) ακα¬ 
δημαϊκά εξάμηνα (Α', Β' και Γ') και περιλαμβάνει κατά τα 
δύο πρώτα εξάμηνα εκπαιδευτικές ενότητες (ΐΎΐοάυΙθε) 
που υλοποιούνται με την συνδυασμένη μορφή διδασκα¬ 
λίας (διαλέξεων, σεμιναρίων, εργαστηρίων) και εκπόνη¬ 
σης ερευνητικής εργασίας (υπό συστηματική επίβλεψη). 
Στο τρίτο εξάμηνο σπουδών κορυφώνεται η ερευνητική 
προσπάθεια του κάθε μεταπτυχιακού φοιτητή με την 
εκπόνηση της Διπλωματικής Εργασίας, η εκπόνηση της 
οποίας είναι υποχρεωτική. Το σύνολο των πιστωτικών 
μονάδων των εκπαιδευτικών ενοτήτων ανά ακαδημαϊκό 
εξάμηνο, καθώς και των μονάδων που αντιστοιχούν στην 
εκπόνηση της Διπλωματικής Εργασίας είναι τριάντα (30). 

Οι εκπαιδευτικές ενότητες στα δύο πρώτα εξάμηνα 
σπουδών υλοποιούνται με το συνδυασμό θεωρητικής/ 
εργαστηριακής διδασκαλίας και την εκπόνηση ατομικών 
ή ομαδικών εργασιών από τους μεταπτυχιακούς φοιτητές. 
Σε κάθε περίπτωση, λόγω του έντονα εφαρμοσμένου και 
δημιουργικού χαρακτήρα του προγράμματος, οι ανωτέρω 
εργασίες αντιστοιχούν κατ'ελάχιστον στο μισό των πιστω¬ 
τικών μονάδων της εκάστοτε εκπαιδευτικής ενότητας. 

Η διδασκαλία συμπληρώνεται από εξειδικευμένα σε¬ 
μινάρια που πραγματοποιούνται με στόχο την κάλυψη 
εξαιρετικά εξειδικευμένων πτυχών της ύλης των εκπαι¬ 
δευτικών ενοτήτων από ειδικούς επαγγελματίες/επιστή- 
μονες/καλλιτέχνες. 

Το σύνολο των πιστωτικών (Ε(ΙΤ5) μονάδων για την 
απόκτηση του Μεταπτυχιακού Διπλώματος ανέρχεται 
σε ενενήντα (90). Η διδασκαλία των εκπαιδευτικών ενο¬ 
τήτων του ΠΜΣ γίνεται στα Ελληνικά, με εξαίρεση τα 
όποια σεμινάρια που μπορεί να πραγματοποιούνται και 
στην αγγλική. Η συγγραφή της Διπλωματικής Εργασίας 
μπορεί να γίνει στα Αγγλικά. 

Η διδασκαλία, λόγω του εφαρμοσμένου/δημιουργι- 
κού χαρακτήρα των σπουδών, αλλά και της ενσωμάτω¬ 
σης σε αυτήν της υλοποίησης θεματικών εργασιών, θα 
πραγματοποιείται διά ζώσης. Ειδικά για το ερευνητικό 
σκέλος των εκπαιδευτικών ενοτήτων, η υλοποίησή τους 
θα πραγματοποιείται από τους μεταπτυχιακούς φοιτητές, 
υπό την διαρκή επίβλεψη των αντίστοιχων διδασκόντων, 
οι οποίοι θα παρακολουθούν την πρόοδο της υλοποίησης 
σε συγκεκριμένες ομαδικές ή ατομικές εκπαιδευτικές συ¬ 
νεδρίες. Εξαίρεση από την διά ζώσης διδασκαλία μπορεί 


να αποτελέσει α) η πραγματοποίηση μέρους των σεμινα¬ 
ρίων, κάποια έκτων οποίων θα μπορούν να υλοποιηθούν 
μέσω πλατφόρμας σύγχρονης τηλε-εκπαίδευσης και β) 
η παρακολούθηση σε εξαιρετικές, ειδικά αιτιολογημένες 
περιπτώσεις μεταπτυχιακών φοιτητών οι οποίοι αδυνα¬ 
τούν να συμμετέχουν στην υλοποίηση των εκπαιδευτικών 
ενοτήτων διά ζώσης σε συγκεκριμένες ημερομηνίες. Σε 
κάθε περίπτωση, το εν λόγω εκπαιδευτικό έργο το οποίο 
θα παρέχεται εξ'αποστάσεως, δεν θα ξεπερνά το 30% του 
συνολικού έργου του προγράμματος που οδηγεί στην 
απονομή του Μεταπτυχιακού Διπλώματος. Παράλληλα, 
η διδασκαλία θα μπορεί κατ'επιλογή του εκάστοτε διδά¬ 
σκοντα να υποστηρίζεται από πλατφόρμα ασύγχρονης 
τηλε-εκπαίδευσης (τύπου θ-εΐ355). 

Το πρόγραμμα σπουδών στο Α'εξάμηνο περιλαμβάνει 
την υποχρεωτική παρακολούθηση πέντε (5) εκπαιδευ¬ 
τικών ενοτήτων: τεσσάρων (4) Υποχρεωτικών Κορμού 
(Υ1 -Υ4) και μιας (1) Επιλογής (Ε.1 ή Ε.2). Αντίστοιχα στο 
Β'εξάμηνο σπουδών περιλαμβάνεται η υποχρεωτική 
παρακολούθηση πέντε (5) εκπαιδευτικών ενοτήτων: 
τεσσάρων (4) Υποχρεωτικών Κορμού (Υ5 - Υ8) και μιας 
(1) Επιλογής (Ε.3 ή Ε.4). 

Οι εκπαιδευτικές ενότητες του προγράμματος σπου¬ 
δών και η κατανομή τους ανά ακαδημαϊκό εξάμηνο, πα¬ 
ρουσιάζονται στον ακόλουθο πίνακα. 

Πίνακας: Κατανομή εκπαιδευτικών ενοτήτων στο πρό¬ 
γραμμα σπουδών 


Α 1 ΕΞΑΜΗΝΟ 

Μάθημα 

ΕΙΙΤ5 

Υ.1 

Τεχνολογία και Τέχνη 

6 

Υ.2 

Ψηφιακή Αφήγηση 

6 

Υ.3 

Ψηφιακή Εικονογράφηση- 
Κινούμενα Γραφικά 

6 

Υ.4 

Ηχητική Τέχνη 

6 

Επιλογή 

1 από 2 

Ε.1 

Σχεδιασμός Ψηφιακού 
Πολυμεσικού Περιεχομένου 

6 

Ε.2 

Δημιουργικές Τεχνολογίες 
Διαδικτύου 

6 

Β 1 ΕΞΑΜΗΝΟ 

Μάθημα 

ΕΙΙΤ5 

Υ.5 

Διαδραστικά Περιβάλλοντα - 
Εγκαταστάσεις 

6 

Υ.6 

Διαδραστικός Ηχητικός Σχεδιασμός 

6 

Υ.7 

Τέχνη Κινούμενης Εικόνας 

6 

Υ.8 

Απεικονίσεις Μεικτής 
Πραγματικότητας 

6 

Επιλογή 

1 από 2 

Ε.3 

Σημειωτική Ανάλυση των Νέων 
Μέσων 

6 

Ε.4 

Ψηφιακή Τέχνη και Δημόσιος 
Χώρος 

6 

Γ 1 ΕΞΑΜΗΝΟ 

Υ.10 

Διπλωματική Εργασία 

30 

Σύνολο Πιστωτικών Μονάδων: 90 Ε0Τ5 

Υπόμνημα: 

Υ: Υποχρεωτική Εκπαιδευτική Ενότητα Κορμού 

Ε: Εκπαιδευτική Ενότητα Επιλογής 

Τροποποίηση του προγράμματος σπουδών και ανα¬ 
κατανομή των εκπαιδευτικών ενοτήτων μεταξύ των 
εξαμήνων μπορεί να γίνει με αποφάσεις των αρμοδίων 
συλλογικών οργάνων. Οι σχετικές διαδικασίες θα περι¬ 
λαμβάνονται στον Κανονισμό Μεταπτυχιακών Σπουδών 
του ΠΜΣ. 

Άρθρο 7 

Αριθμός εισακτέων 

Ο αριθμός των εισακτέων στο ΠΜΣ ορίζεται κατ' 
ανώτατο όριο σε τριάντα πέντε (35) άτομα κατ'έτος. Με 
απόφαση των αρμόδιων συλλογικών οργάνων, ορίζεται 
ο αριθμός των εισακτέων στο πρόγραμμα κατά ακαδη¬ 
μαϊκό έτος, μέχρι του ανωτέρω μέγιστου ορίου. 

Άρθρο 8 

Προσωπικό 

Στο ΠΜΣ θα απασχοληθούν μέλη Δ.Ε.Π. και Ε.Ε.Π., 
Ε.ΔΙ.Π. και Ε.Τ.Ε.Π. ή αφυπηρετήσαντα μέλη Δ.Ε.Π. του 
ΤμήματοςΤεχνών Ήχου και Εικόνας, ή διδάσκοντες σύμ¬ 
φωνα με το π.δ. 407/1980 (ΑΊ 12) ή το άρθρο 19 του 
ν. 1404/1983 (Α' 173) ή την παρ. 7 του άρθρου 29 του 
ν. 4009/2011, ή μέλη Δ.Ε.Π. άλλων Τμημάτων του ιδίου 
Α.Ε.Ι ή άλλων Α.Ε.Ι ή ερευνητών από ερευνητικά κέντρα 
της ημεδαπής, όπως επίσης καταξιωμένοι επιστήμονες 
της αλλοδαπής που έχουν θέση ή προσόντα καθηγητή ή 
ερευνητή σε ερευνητικό κέντρο, καλλιτέχνες ή επιστήμο¬ 
νες αναγνωρισμένου κύρους με εξειδικευμένες γνώσεις 
ή σχετική εμπειρία στο γνωστικό αντικείμενο του ΠΜΣ, 
για την κάλυψη εκπαιδευτικών αναγκών αυτού σύμφωνα 
με τις διατάξεις του άρθρου 36 του ν. 4485/2017. 

Άρθρο 9 

Υλικοτεχνική Υποδομή 

Για τη λειτουργία του ΠΜΣ θα χρησιμοποιηθεί μέρος 
της υπάρχουσαςυλικοτεχνικήςυποδομήςτουΤμήματος 
Τεχνών Ήχου και Εικόνας. 

Άρθρο 10 

Διάρκεια Αειτουργίας 

Το ΠΜΣ θα λειτουργήσει για οκτώ (8) έτη, από το ακα¬ 
δημαϊκό έτος 2018-2019 μέχρι και το ακαδημαϊκό έτος 
2025 - 2026. 

Άρθρο 11 

Χρηματοδότηση - Κόστος Αειτουργίας 

Σύμφωνα με το άρθρο 37 του ν. 4485/2017 το 70% του 
ετήσιου κόστους λειτουργίας του ΠΜΣ που αφορά στις 
λειτουργικές δαπάνες εκτιμάται στο ποσό 50.400,00€ και 
αναλύεται σε κατηγορίες δαπανών ως εξής: 


ΚΑΤΗΓΟΡΙΕΣ ΛΕΙΤΟΥΡΓΙΚΩΝ ΕΞΟΔΩΝ 

ΠΟΣΑ ΣΕ € 

Δαπάνες εξοπλισμού και Δαπάνες 
Λογισμικού 

5.000,00 

Δαπάνες χορήγησης υποτροφιών σε 
μεταπτυχιακούς φοιτητές 

3.000,00 

Δαπάνες αναλώσιμων 

1.500,00 

Δαπάνες Μετακινήσεων Διδασκόντων 
του Π.Μ.Σ. 

4.000,00 


Δαπάνες Μετακινήσεων φοιτητών του 
Π.Μ.Σ. για εκπαιδευτικούς σκοπούς 

3.500,00 

Αμοιβές διδασκαλίας τακτικού 
προσωπικού του Α.Ε.Ι. 

18.000,00 

Αμοιβές διδασκαλίας εξωτερικών 
συνεργατών από την ημεδαπή ή την 
αλλοδαπή (παρ. 5 άρθρο 36 ν. 4485/2017) 

4.900,00 

Αμοιβές διοικητικής και τεχνικής 
υποστήριξης 

8.000,00 

Λοιπές Δαπάνες (έξοδα δημοσιότητας, 
προβολής, αγοράς εκπαιδευτικού 
υλικού, οργάνωσης συνεδρίου, 
δαπάνες εργασιών πεδίου) 

2.500,00 

ΣΥΝΟΛΟ ΕΞΟΔΩΝ 

50.400,00 


Το 30% του ετήσιου κόστους λειτουργίας του ΠΜΣ 
αφορά στην κάλυψη λειτουργικών εξόδων του Ιδρύμα¬ 
τος και εκτιμάται στο ποσό των 21.600,00€. 

Το κόστος λειτουργίας του ΠΜΣ θα καλύπτεται από 
τέλη φοίτησης, τα οποία ανέρχονται στο ποσό των 3.000 
ευρώ. 

Τα τέλη φοίτησης θα λειτουργούν ανταποδοτικά προς 
τους φοιτητές. Εφόσον υπάρξουν πρόσθετες παροχές 
(όπως π.χ. χορηγίες ή δωρεές), αυτές θα διατεθούν στο¬ 
χεύοντας είτε στην μείωση των τελών εγγραφής, είτε 
στην ενδυνάμωση των υλικοτεχνικών υποδομών. 

Άρθρο 12 

Μεταβατικές διατάξεις 

Όσα θέματα δε ρυθμίζονται στην παρούσα απόφα¬ 
ση, θα ρυθμίζονται από τον Κανονισμό Μεταπτυχιακών 
Σπουδών καθώς και από τα αρμόδια όργανα σύμφωνα 
με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 26 Ιουνίου 2018 

Ο Πρύτανης 

ΒΑΣΙΛΕΙΟΣ ΧΡΥΣΙΚΟΠΟΥΛΟΣ 


Αριθμ. 2283 _ (2) 

Επανίδρυση του Προγράμματος Μεταπτυχια¬ 
κών Σπουδών (ΠΜΣ) του Τμήματος Ιστορίας της 
Σχολής Ιστορίας και Μετάφρασης-Διερμηνείας 
του Ιονίου Πανεπιστημίου, με τίτλο «Μεθοδο¬ 
λογία Κριτικής και Έκδοσης Ιστορικών Πηγών» - 
ΜεθΙΠ( Ρθνίθνν 3πό ΡυβΙκΒίιοη ΜθΐήοοΙοΙθ9Υ οί 
ΗΐδΙοποΒΐ δουτςθϊ- Μθΐ ΗίδΙ). 

Η ΣΥΓΚΛΗΤΟΣ ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 

Έχοντας υπόψη: 

Ι.Το π.δ. 83/1984 «Περί ιδρύσεως Πανεπιστημίου Αι¬ 
γαίου, Ιονίου Πανεπιστημίου και Πανεπιστημίου Θεσ¬ 
σαλίας». 

2. Τις διατάξεις του ν. 4485/2017 (ΦΕΚ 114 Α ') «Οργά¬ 
νωση και λειτουργία της ανώτατης εκπαίδευσης, ρυθ- 

μίσειςγιατην έρευνα και άλλες διατάξεις» και ιδίως των 
άρθρων 32 και 85 παρ. 2α. 

3. Την υπουργική απόφαση με αριθμό 216772/Ζ1 / 
8-12-2017 (ΦΕΚ 4334/τ. Β712-12-2017): «Τρόπος κατάρ¬ 
τισης του αναλυτικού προϋπολογισμού λειτουργίας και 
της έκθεσης βιωσιμότητας των Προγραμμάτων Μετα¬ 
πτυχιακών Σπουδών». 

4. Τις διευκρινιστικές εγκυκλίους του Υπουργείου 
Παιδείας, Έρευνας και Θρησκευμάτων με αριθμό : α) 
163204/Ζ1 ΕΞ. ΕΠΕΙΓΟΝ/29-9-2017 «Εφαρμογή των δια¬ 
τάξεων του ν. 4485/17 (Α Ί14) για θέματα μεταπτυχιακών 
σπουδών και εκπόνησης διδακτορικών διατριβών - Λοι¬ 
πά θέματα», β) 203446/Ζ1/22-11-2017 «Διευκρινίσεις 
σχετικά με την εφαρμογή διατάξεων του ν. 4485/2017 
(Α' 114), και γ) 227378/Ζ1 ΕΞ. ΕΠΕΙΓΟΝ/22-12-2017 
«Εφαρμογή των διατάξεων του ν. 4485/2017 (Α' 114) για 
θέματα μεταπτυχιακών σπουδών». 

5. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν. 

6. Τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν. 

7. Τις διατάξεις του ν. 3374/2005 και ιδίως τα άρθρα 
14 και 15 (ΦΕΚ 189/τ. Α72.8.2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων. Παράρτημα δι¬ 
πλώματος», όπως τροποποιήθηκε και ισχύει. 

8. Την υπ' αριθ.: 45139/Β7 υπουργική απόφαση περί 
ιδρύσεως του ΠΜΣ (ΦΕΚ 774/17.06.2003), την υπ' αρ. 
26586/Β7 υπουργική απόφαση που τροποποιεί την ανω¬ 
τέρω υπουργική απόφαση (ΦΕΚ 415/26.03.2007) και την 
υπ'αρ. 114024/Β7 υπουργική απόφαση που αντικαθιστά 
την πρώτη, δηλαδή την υπουργική απόφαση 45139/Β7, 
(ΦΕΚ 2057/29.7.2014). 

9. Την με αριθ. πρωτ. 197083/Ζ1 /04-12-2015 (αριθ. 
πρωτ. Ι.Π.: 3075/04-12-2015) διαπιστωτική πράξη του 
Υπουργού και της Αναπληρώτριας Υπουργού Παιδεί¬ 
ας, Έρευνας και Θρησκευμάτων, περί διορισμού του 
Καθηγητή του Τμήματος Πληροφορικής της Σχολής 
Επιστήμης της Πληροφορίας και Πληροφορικής του 
Ιονίου Πανεπιστημίου, Βασιλείου Χρυσικόπουλου του 
Κωνσταντίνου, ως Πρύτανη του Ιονίου Πανεπιστημίου, 
(ΑΔΑ: ΩΖ744653ΠΣ-103). 

10. Το ΦΕΚ 2818/23-12-2015/τ. Β' στο οποίο δημοσιεύ¬ 
τηκε η έγκριση της υπ' αριθ. πρωτ. Ι.Π.: 3130/07-12-2015 
απόφασης του Πρύτανη, περί ορισμού των Αναπληρω¬ 
τών Πρύτανη του Ιονίου Πανεπιστημίου. 

11. Το ΦΕΚ 523/16-02-2018/τ. Β', στο οποίο δημοσι- 
εύθηκε η υπ' αριθ. πρωτ.: 497/06-02-2018 απόφαση του 
Πρύτανη που αφορά στην τροποποίηση της υπ' αριθ. 
πρωτ. Ι.Π.: 3130/07-12-2015 απόφασης του Πρύτανη του 
Ιονίου Πανεπιστημίου, περί ορισμού των Αναπληρωτών 
πρύτανη, μεταβίβασης σε αυτούς αρμοδιοτήτων και κα¬ 
θορισμού της σειράς αναπλήρωσης του Πρύτανη (ΦΕΚ 
2818/23-12-2015/τ. Β'), ως ακολούθως: Ορίζουμε τον 
Αναπληρωτή πρύτανη Διεθνών και Δημοσίων Σχέσεων 
και Διασφάλισης Ποιότητας του Ιδρύματος, Καθηγητή 


του Τμήματος Μουσικών Σπουδών, της Σχολής Μουσι¬ 
κής και Οπτικοακουστικών Τεχνών, Ιωσήφ Παπαδάτο 
του Σταύρου, με αριθ. ΑΔΤ : X 571300, να εκτελεί και 
χρέη Αντιπρύτανη Έρευνας και Διά Βίου Εκπαίδευσης 
στο Ιόνιο Πανεπιστήμιο. 

12. Την με αριθ. πρωτ. Ι.Π.: 4542/06-12-2017 απόφαση 
που αφορά στην Ανασυγκρότηση της Πανεπιστημιακής Συ¬ 
γκλήτου ακαδ. έτους 2017-2018 (ΑΔΑ: Ω0ΣΧ46Ψ8ΝΨ-Ν9Ε). 

13. Το απόσπασμα πρακτικού της Συνέλευσης του Τμή- 
ματοςίστορίαςτου Ιονίου Πανεπιστημίου (συνεδρίαση 9η/ 
21-3-2018) 

14. Το απόσπασμαπρακτικούτης Επιτροπής Μεταπτυχι- 
ακώνΣπουδώντου Ιονίου Πανεπιστημίου (2ησυνεδρίαση/ 
27-03-2018). 

15. Το απόσπασμα πρακτικού της Συγκλήτου του Ιονί- 
ου Πανεπιστημίου (12η συνεδρίαση/28-03-2018). 

16. Το υπ' αριθμ. πρωτ.: 1155/28-3-2014 έγγραφο της 
ΑΔΙΠ από το οποίο προκύπτει ότι έχει ολοκληρωθεί η 
εξωτερική αξιολόγηση τουΤμήματος Ιστορίας του Ιονίου 
Πανεπιστημίου. 

17. Το γεγονός ότι από την εφαρμογή των διατάξε¬ 
ων της παρούσας απόφασης δεν προκαλείται πρόσθε¬ 
τη δαπάνη εις βάρος του τακτικού προϋπολογισμού ή 
την κρατική επιχορήγηση του Ιονίου Πανεπιστημίου, 
αποφασίζουμε: 

Την επανίδρυση από το ακαδημαϊκό έτος 2018 - 2019 
του Προγράμματος Μεταπτυχιακών Σπουδών (ΠΜΣ) 
«Μεθοδολογία Κριτικής και Έκδοσης Ιστορικών Πη¬ 
γών» - ΜεθΙΠ (Κθνίθνν 3πά ΡυόΙίεθΐίοπ ΜθΐΕιοάοΙοςγ οί 
ΗίεΐοπεΒΐ 5ουτεθ5- Μθΐ Ηί5ΐ)τουΤμήματος Ιστορίαςτου 
Ιονίου Πανεπιστημίου, ως ακολούθως: 

Άρθρο 1 

Γενικές Διατάξεις 

ΤοΤμήμα Ιστορίαςτου Ιονίου Πανεπιστημίου θα οργα¬ 
νώσει από το ακαδημαϊκό έτος 2018-2019 Πρόγραμμα 
Μεταπτυχιακών Σπουδών (ΠΜΣ) με τίτλο «Μεθοδολογία 
Κριτικής καΓΕκδοσης Ιστορικών Πηγών» - ΜεθΙΠ( Ηθνίθνν 
3πά ΡυόΙίε3ΐίοπ ΜθΐΓιοάοΙοςγ οί ΗίεΐοπεβΙ δουιτοε - 
ΜθΐΗίεΐ), σύμφωνα με τις διατάξεις της απόφασης αυτής 
και τις διατάξεις του ν. 4485/2017. 

Άρθρο 2 

Αντικείμενο - Σκοπός 

Το Πρόγραμμα Μεταπτυχιακών Σπουδών «Μεθοδολο¬ 
γία Κριτικής και Έκδοσης Ιστορικών Πηγών» έχει ως αντι¬ 
κείμενο την παροχή αυστηρά ακαδημαϊκής κατάρτισης 
στο πεδίο της διεπιστημονικής έρευνας για την αξιοποί¬ 
ηση, την ταξινόμηση , την τεκμηρίωση, την κριτική και 
την έκδοση των αρχειακών πηγών αλλά και των λοιπών 
ιστορικών τεκμηρίων, που προέρχονται από ή αφορούν 
στο σύνολο της ανθρώπινης δραστηριότητας κατά την 
ύστερη μεσαιωνική, την πρώιμη και ύστερη νεότερη κα¬ 
θώς και την σύγχρονη περίοδο της ιστορίας. Σκοπός του 
ΠΜΣ είναι η παροχή κατάρτισης και εξειδίκευσης στη 
χρήση των αρχειακών και ευρύτερα των πάσης (ρύσε¬ 
ως πηγών της δημόσιας και της ακαδημαϊκής ιστορίας, 
οι οποίες προέρχονται από το σύνολο της συλλογικής 
ή και ατομικής ανθρώπινης δραστηριότητας κατά την 

υστεροβυζαντινή, την μεταβυζαντινή, τη νεότερη και 
τη σύγχρονη περίοδο στην παροχή της δυνατότητας 
εμβάθυνσης και πολλαπλής αξιοποίησης των αρχειακών 
και των εν γένει ιστορικών τεκμηρίων σε περιβάλλον 
αλληλεπίδρασης των κοινωνικών, ανθρωπιστικών και 
θετικών επιστημών αλλά και των τεχνών στη διδασκαλία 
μεθόδων ταξινόμησης, τεκμηρίωσης και κριτικής των 
πάσης φύσεως ιστορικών πηγών, καθώς και εφαρμογής 
σε αυτές των νέων τεχνολογιών στη μύηση στις μεθό¬ 
δους έκδοσης και επανέκδοσης αρχειακού και γενικότε¬ 
ρα ιστορικού συνόλου πηγών πρωτοτύπων ή αντιγρά¬ 
φων οποιοσδήποτε ύλης, υποστρώματος ή τεχνικής, το 
οποίο σχετίζεται με την δραστηριότητα θεσμών, ομάδων 
και ατόμων, κυρίως κρατών και διακρατικών ενώσεων, 
δημοσίων ή ιδιωτικών οργανισμών, νομικών και φυσικών 
προσώπων, όπως μεμονωμένα έγγραφα, χειρόγραφα, 
παλαιότυπα, κατάστιχα και κώδικες, απομνημονεύματα 
και ημερολόγια, αλληλογραφία επίσημη και ιδιωτική, 
προπαγανδιστικά έντυπα, εκκλήσεις, προκηρύξεις, αφί- 
σες, ημερήσιο και περιοδικό τύπο, οποιοδήποτε υλικό σε 
ηχητικές και οπτικές - κινούμενες ή στατικές - αποτυπώ¬ 
σεις, συμπεριλαμβανομένων των προφορικών μαρτυρι¬ 
ών, και ηλεκτρονικά ή ψηφιακά/ψηφιοποιημένα αρχεία. 

Άρθρο 3 

Κατηγορίες πτυχιούχων εισακτέων 

Στο ΠΜΣ θα γίνονται δεκτοί κάτοχοι τίτλου πρώτου 
κύκλου σπουδών Α.Ε.Ι. της ημεδαπής ή ομοταγών ιδρυ¬ 
μάτων της αλλοδαπής, πτυχιούχοι Α.Σ.Ε.Ι., καθώς και 
πτυχιούχοι Τμημάτων Τ.Ε.Ι. συναφούς γνωστικού αντι¬ 
κειμένου, σύμφωνα με τις διατάξεις του άρθρου 34 του 
ν. 4485/2017. 

Άρθρο 4 

Χρονική διάρκεια 

Η χρονική διάρκεια σπουδών για την απονομή του 
Διπλώματος Μεταπτυχιακών Σπουδών ορίζεται σε τρία 
(3) εξάμηνα. Το πρόγραμμα είναι πλήρους φοίτησης και 
δεν παρέχεται η δυνατότητα μερικής φοίτησης στους 
υποψηφίους προς ένταξη. 

Άρθρο 5 

Πρόγραμμα Σπουδών 

Το πρόγραμμα σπουδών οργανώνεται σε τρία (3) 
ακαδημαϊκά εξάμηνα (Α’, Β' και Γ’) και περιλαμβάνει την 
παρακολούθηση ενός συνόλου Εκπαιδευτικών Ενοτήτων 
(ιτιοάυΙθ5) και παράλληλα την προετοιμασία (Α' και Β') 
και την εκπόνηση διπλωματικής εργασίας (Γ' εξάμηνο). Η 
παρακολούθηση των Εκπαιδευτικών Ενοτήτων συνίστα- 
ται στον συνδυασμό θεωρητικής παρουσίασης εννοιών 
και εργαστηριακής εξάσκησης, καθώς και στην εκπόνη¬ 
ση ατομικών ή ομαδικών εργασιών από τους μεταπτυχι¬ 
ακούς φοιτητές. Η εκπόνηση της διπλωματικής εργασίας 
είναι υποχρεωτική. Το σύνολο των πιστωτικών μονάδων 
ανά ακαδημαϊκό εξάμηνο συμπεριλαμβανομένων και 
εκείνων που αντιστοιχούν στην σταδιακή εκπόνηση της 
διπλωματικής εργασίας είναι τριάντα (30) και κατανέμο- 
νται στα τρία εξάμηνα. 

Το σύνολο των πιστωτικών (Ε(ΙΤ5) μονάδων για την 


απόκτηση του ΜΔΕ ανέρχεται σε ενενήντα (90). Βασική 
γλώσσα του ΠΜΣ είναι τα Ελληνικά και δευτερεύουσα τα 
Αγγλικά. Η συγγραφή της Διπλωματικής Εργασίας μπορεί 
να γίνει στα Ελληνικά ή/και στα Αγγλικά. 

Η παρακολούθηση των Εκπαιδευτικών Ενοτήτων 
πραγματοποιείται διά ζώσης. Εξαίρεση από την διά ζώ- 
σης παρακολούθηση μπορεί να αποτελέσει η πραγμα¬ 
τοποίηση μικρού μέρους των Εκπαιδευτικών Ενοτήτων 
(σε ποσοστό μικρότερο του 30% του συνόλου εκπαιδευ¬ 
τικού έργου) και μέρους των σεμιναρίων. Στις ανωτέρω 
περιπτώσεις, μπορεί να χρησιμοποιηθεί πλατφόρμα 
σύγχρονης τηλε-εκπαίδευσης. 

Η διδασκαλία κάθε Εκπαιδευτικής Ενότητας συμπερι¬ 
λαμβάνει σεμιναριακά μαθήματα, ερευνητική εργασία, 
πρακτική άσκηση και κάθε δόκιμου είδους εκπαιδευτικές 
δραστηριότητες. Οι μεταπτυχιακοί φοιτητές οφείλουν να 
συμμετέχουν στο σύνολο των διδακτικών και ερευνητι¬ 
κών δραστηριοτήτων. Οι λεπτομέρειες ρυθμίζονται από 
τον εσωτερικό κανονισμό του Π.Μ.Σ. 

Το πρόγραμμα διδασκαλίας των διδακτικών εξαμή¬ 
νων απαρτίζεται από τις παρακάτω υποχρεωτικές και 
επιλεγόμενες Εκπαιδευτικές Ενότητες, το περιεχόμενο 
των οποίων διαμορφώνεται με βάση το ειδικό θέμα που 
ορίζεται για τον κάθε κύκλο του Π.Μ.Σ. και η κατανομή 
τους ανά ακαδημαϊκό εξάμηνο έχουν ως εξής: 

ΑΈξάμηνο 

Υποχρεωτικές Εκπαιδευτικές Ενότητες/ 
ςοΓηρυΐ5θΓγιτιοάυΙθ5 

1. Μέθοδοι και Εργαλεία Ιστορικής Έρευνας I / Η Ϊ5ΐοτγ 
Κθ5θ3ΓςΙτ ΜθΐΓιοάδ / 6 Ε(ΤΓ5 

2. Κριτική και Τεκμηρίωση Ιστορικών ΠηγώνΙ / Βθνίενν 
3πά ϋοευΓηθηΐΒΐίοη οί ΗίδΐοπςθΙ 5ουιτθ5/ 6 ΕΈΤ5 

3. Έκδοση Πηγών: Θεωρία και Πράξη 1/ Εάίΐίοπ- 
ΡυόΙίςΒΐίοπ οί ΗΪ5ίθΓΪ03ΐ 5ουτεθ5 / 6 ΕΈΤ5 

• Έναρξη εκπόνησης διπλωματικής εργασίας / 6 ΕΈΤ5 

Επιλεγόμενες Εκπαιδευτικές Ενότητες/ 
θΙθεΐίνθΐτιοάυΙθ5 (υποχρεωτικά επιλέγεται μία 
από τις δύο) / 6ΕΈΤ5 

1. Ελληνική και Λατινική Παλαιογραφία 

2. Τουρκική Γλώσσα και Οθωμανική Παλαιογραφία 

Β'Εξάμηνο 

Υποχρεωτικές Εκπαιδευτικές Ενότητες/ 
εο ιη ρ υ 150 γ γιτι οά υ IΘ5 

1. Μέθοδοι και Εργαλεία Ιστορικής Έρευνας II / Η Ϊ5ΐοτγ 

Κθ5θ3Γείι Μθΐίιοά5 I / 6 Ε(ΙΤ5 

2. Κριτική καιΤεκμηρίωση Ιστορικών Πηγών II / Ηθνίενν 

3ΐτά ϋοευιτίθηΐΒΐΙοη οΤ ΗΪ5 ϊογϊο 3Ι 5ουτεθ5 1/ 6 ΕΈΤ5 

3. Έκδοση Πηγών: Θεωρίακαι Πράξη ΙΙ/Εάίΐίοη- 

ΡυόΙίς3ΐίοη οΓ ΗΪ5ΐθΓΪς3ΐ 5ουιτθ51 / 6 ΕΈΤ5 

• Παρουσίαση προόδου εκπόνησης διπλωματικής ερ¬ 
γασίας / 6 ΕΈΤ5 

Επιλεγόμενες Εκπαιδευτικές Ενότητες/ 
θΙθεΐίνθΐτιοάυΙθ5 (υποχρεωτικά επιλέγεται μία 
από τις δύο)/ 6 ΕΈΤ5 

1. Ελληνική κ αι Λατινική Παλαιογραφία 

2. Τουρκική Γλώσσα και Οθωμανική Παλαιογραφία 

Γ'Εξάμηνο 

Υποχρεωτικές Εκπαιδευτικές Ενότητες/ 

εοιηρυΐ5θΓγιηοόυΙθ5 

1. Μέθοδοι και Εργαλεία Ιστορικής Έρευνας III / ΗΪ5ΐοτγ 

Βθ5θ3ΐτΓι ΜθΐΓιοά5ΐ / 6ΕΈΤ5 

2. Ιστορία από Πρωτογενείς Πηγές/ΡπΐΓ)3ΐΎ 5ουιτθ5 ίπ 

Η Ϊ5ΐθΓγ/ 6ΕΈΤ5 

3. Ηλεκτρονική κωδικοποίηση και δημοσίευση τεκμη¬ 
ρίων/ 6 ΕΈΤ5 

ΕΙθεΐΓοπίε ΕηςοεΙίπρ 3ηά ΡυόΙίε3ΐίοη οί ϋοευιτίθηΐί 

4. Βιβλιολογία και εκδοτική του βιβλίου/ ΒίόΙίοΙθ9Υ 3πά 

ΡυόΙίεβΐίοπ οί ϊΓιθ ΒοοΚ/ 6ΕΈΤ5 

• Ολοκλήρωση και υποστήριξη διπλωματικής εργασίας 

6ΕΟΓ5 

Τροποποίηση του προγράμματος σπουδών και ανακα¬ 
τανομή των Εκπαιδευτικών Ενοτήτων μεταξύ των εξαμή¬ 
νων μπορεί να γίνει με αποφάσεις των αρμοδίων συλλο¬ 
γικών οργάνων. Οι σχετικές διαδικασίες περιλαμβάνονται 
στον Κανονισμό Μεταπτυχιακών Σπουδών του ΠΜΣ. 

Άρθρο 6 

Αριθμός εισακτέων 

Ο αριθμόςτων εισακτέων στο ΠΜΣ ορίζεται κατ' ανώ¬ 
τατο όριο σε είκοσι πέντε (25) άτομα κατ' έτος (ανά Κύκλο 
Σπουδών). Με απόφαση των αρμόδιων συλλογικών ορ¬ 
γάνων, ορίζεται ο αριθμός των εισακτέων στο πρόγραμ¬ 
μα κατά ακαδημαϊκό έτος (ανά Κύκλο Σπουδών), μέχρι 
του ανωτέρω μέγιστου ορίου. 

Άρθρο 7 

Προσωπικό 

Στο Π ΜΣ θα απασχοληθούν μέλη Δ.Ε.Π. και Ε.Ε.Π., Ε.ΔΙ.Π. 
και Ε.Τ.Ε.Π. ή αφυπηρετήσαντα μέλη Δ.Ε.Π. του Τμήμα¬ 
τος Ιστορίας, ή διδάσκοντες σύμφωνα με το π.δ. 407/ 
1980 (Α' 112) ή το άρθρο 19 του ν. 1404/1983 (Α' 173) 
ή την παρ. 7 του άρθρου 29 του ν. 4009/2011, ή μέλη 
Δ.Ε.Π. άλλων Τμημάτων του ίδιου Α.Ε.Ι ή άλλων Α.Ε.Ι ή 
ερευνητών από ερευνητικά κέντρα της ημεδαπής, όπως 
επίσης καταξιωμένοι επιστήμονες της αλλοδαπής που 
έχουν θέση ή προσόντα καθηγητή ή ερευνητή σε ερευ¬ 
νητικό κέντρο, επιστήμονες αναγνωρισμένου κύρους με 
εξειδικευμένες γνώσεις ή σχετική εμπειρία στο γνωστικό 
αντικείμενο του ΠΜΣ, για την κάλυψη εκπαιδευτικών 
αναγκών του, σύμφωνα με τις διατάξεις του άρθρου 36 
τουν. 4485/2017. 

Άρθρο 8 

Υλικοτεχνική Υποδομή 

Για τη λειτουργία του ΠΜΣ θα χρησιμοποιηθεί μέρος 
της υπάρχουσας υλικοτεχνικής υποδομήςτουΤμήματος 
Ιστορίας, όπως (ενδεικτικά): α) το Εργαστήριο Τεκμηρί¬ 
ωσης Σύγχρονης Ιστορίας, β) οι αίθουσες διδασκαλίας 
και ο εξοπλισμός του Τμήματος. 

Άρθρο 9 

Διάρκεια Αειτουργίας 

Το ΠΜΣ θα λειτουργήσει για οκτώ (8) έτη, από το ακα¬ 
δημαϊκό έτος 2018 - 2019 μέχρι και το ακαδημαϊκό έτος 
2025 - 2026. 


Άρθρο 10 

Χρηματοδότηση - Κόστος Αειτουργίας 
Σύμφωνα με το άρθρο 37 του ν. 4485/2017 το 70% 
του ετήσιου κόστους λειτουργίας του ΠΜΣ που αφορά 
στις λειτουργικές δαπάνες εκτιμάται στο ποσό 26.250,00 
ευρώ και αναλύεται σε κατηγορίες δαπανών ως εξής: 


ΚΑΤΗΓΟΡΙΕΣ ΔΑΠΑΝΗΣ 

ΠΟΣΟ (ΕΥΡΩ) 

Αμοιβές και Αποζημιώσεις διδακτικού, 
διοικητικού, τεχνικού και ερευνητικού 
προσωπικού 

11.000 

Δαπάνες μετακινήσεων εσωτερικών 
και εξωτερικών συνεργατών για 
διδασκαλία και έρευνα 

5.500 

Δαπάνες για αναλώσιμα, γραφική ύλη, 
έντυπα 

950 

Δαπάνες υποτροφιών 

3.000 

Υλικοτεχνική Υποδομή 

1.000 

Δαπάνες προβολής και διαφήμισης 

800 

Λοιπές Δαπάνες 

4.000 

Σύνολο 

26.250 


Το 30% του ετήσιου κόστους λειτουργίας του ΠΜΣ 
αφορά στην κάλυψη λειτουργικών εξόδων του Ιδρύμα¬ 
τος και εκτιμάται στο ποσό των 11.250.00 €. 

Το κόστος λειτουργίας του ΠΜΣ θα καλύπτεται από τέλη 
φοίτησης, τα οποία ανέρχονται στο ποσό των 1.500 ευρώ. 

Τ α τέλη φοίτησης θα λειτουργούν ανταποδοτικά προς 
τους φοιτητές. Εφόσον υπάρξουν πρόσθετες παροχές 
(όπως π.χ. χορηγίες ή δωρεές), αυτές θα διατεθούν στο¬ 
χεύοντας είτε στην μείωση των τελών εγγραφής, είτε 
στην ενδυνάμωση των υλικοτεχνικών υποδομών. 

Άρθρο 11 

Μεταβατικές διατάξεις 

Όσα θέματα δε ρυθμίζονται στην παρούσα απόφα¬ 
ση, θα ρυθμίζονται από τον Κανονισμό Μεταπτυχιακών 
Σπουδών καθώς και από τα αρμόδια όργανα σύμφωνα 
με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 26 Ιουνίου 2018 

Ο Πρύτανης 

ΒΑΣΙΛΕΙΟΣ ΧΡΥΣΙΚΟΠΟΥΛΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην 20183539/7-6-2018 απόφαση της Συγκλήτου του 
Πανεπιστημίου Πειραιώς που δημοσιεύθηκε στο ΦΕΚ 
2430/τ. Β726.6.2018, στη σελίδα 27127 στην Β'στήλη, 
στον 9 στίχο εκ των κάτω, η φράση «Οι φοιτητές που 
εισήχθησαν το ακαδημαϊκό έτος 2017 - 2018 θα περα¬ 
τώσουν τις σπουδές τους σύμφωνα με τις διατάξεις της 
προηγούμενης απόφασης» διαγράφεται. 

(Από το Πανεπιστήμιο Πειραιώς) 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' Ί ΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























